Il-Korporazzjoni Enemalta qalet dalgħodu li l-provvista tal-elettriku f’Ħaż-Żabbar reġgħet ġiet lura għan-normal wara li matul il-lejl ġiet imsewwija l-ħsara li żviluppat f’transformer ilbieraħ filgħaxija. L-Enemalt qalet li l-provvista tal-elettriku reġgħet ġiet għan-normal wara li ġiet identifika l-ħsara. Il-Koperazzjoni tat ħajr lill-ħaddiema involuti għall-isforzi li saru biex isewwu l-ħsara fl-iqsar ħin possibbli. Ilbieraħ filgħaxija l- Enemalta qalet fi li tard is-Sibt filgħaxija, seħħ qtugħ ta’ dawl mhux mistenni f’partijiet ta’ Ħaż-Żabbar. Qalet li l-korporazzjoni bagħtet mill-ewwewl inġiniera u tekniċi tagħha fis-‘substation’ li tissupplixxi din iż-żona. Hawnhekk qalet li nstabu ħsarat fit-‘transformer’ u bdew ix-xogħlijiet meħtieġa biex dan jinbidel. Ix-xogħlijiet mistennija jibqgħu għaddejjin matul il-lejl biex il-provvista tad-dawl titreġġa’ għan-normal mill-aktar fis possibbli. L-Enemalta skużat ruħha għal kull inkonvenjent li dawn il-ħsarat jistgħu joħolqu. Fl-istess waqt, tenniet l-impenn tagħha li tkompli ssaħħaħ is-sistemà tad-distribuzzjoni tagħha biex interruzzjonijiet fil-provvista bħal dawn jiġu evitati.